《腊后感怀和光道韵》
宋代·华镇

达人蔑视千钟禄，曲士惊谈五石瓢。腊尽自怜春气近，月明谁念美人遥。

铅华次第开梅萼，金色依稀著柳条。莫问阴山更阴处，数峰残雪未全销。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。